open-index/open-wikipedia-markdown huggingface dataset:
हैवान

**हैवान** एक भारतीय हिन्दी काल्पनिक धारावाहिक है, जिसका निर्माण एकता कपूर और शोभा कपूर ने अपनी कंपनी बालाजी टेलीफिल्म्स के द्वारा किया है। इसका प्रसारण ज़ी टीवी चैनल पर ३१ अगस्त २०१९ को हुआ। इस धारावाहिक में रिद्धिमा पंडित, परम सिंह और अंकित मोहन मुख्य किरदार की भूमिका निभा रहे हैं।

## कहानी
ये धारावाहिक की कहानी रणधीर के माता-पिता द्वारा हैवान की हत्या करने से शुरू होती है जिसमें अंश रणधीर को बचाता है। कहानी बारह साल आगे बढ़ती है। १२ साल बाद रणधीर हैवान को हराने के लिए अपनी प्रयोगशाला में एक सुपर मानव बनाता है। रणधीर का सबसे अच्छा दोस्त अंश, रणधीर की मदद से सुपर ह्यूमन बन जाते हैं। अंश को रणधीर और उसकी बचपन की दोस्त अमृता से बेहद लगाव होता है। वह लगातार अमृता के साथ कठोर रहता है लेकिन वह जल्द ही उसके प्यार में पड़ जाता है। अमृता भी धीरे-धीरे रणधीर को चाहने लगती है। अंश को रणधीर के प्रेम के बारे में पता चलता है और वह विश्वासघात महसूस करता है जिसके कारण वह रणधीर के खिलाफ हो जाता है।

## कलाकार एवं पात्र
* रिद्धिमा पंडित - अमृता अग्निहोत्री
* परम सिंह - रणधीर अग्निहोत्री
* अंकित मोहन - अंश (हैवान)
* संजय गांधी - धर्मपाल शर्मा
* विनीता मालिक - दिलजीत शर्मा
* निखिल आर्य - गोविंद घरेवाल
* शाहिल फूल - चेतन घरेवाल
* हेमंत थट्टे - मनोज अग्निहोत्री
* मनिनी मिश्रा - वैशाली मनोज अग्निहोत्री

## सन्दर्भ

## बाहरी कड़ियाँ
* हैवान ज़ी5 पर उपलब्ध
* निर्माणित वेबसाइट

श्रेणी:बालाजी टेलीफिल्म्स के धारावाहिक
श्रेणी:ज़ी टीवी के कार्यक्रम
श्रेणी:हिंदी धारावाहिक
श्रेणी:हिंदी टेलिविजन धारावाहिक
श्रेणी:भारतीय टेलीविजन धारावाहिक
सिक्तन गर्त

right|thumb|300px|एक पुराना सिक्तन गर्त
हेंडपंप, कुँआ, बोरवेल या दैनिक उपयोग मे अनावश्यक बहने वाले जल को संचय करने हेतु सोक पीट या सोखता गड्ढा का निर्माण करके उस गंदे पानी का जमीन मे सोखकर भूगर्भ मे पानी जाकर पानी की मात्रा बढ़ाने मे मदद करती है। यह बहुत ही आसानी से बनाया जाता है।पर्यावरण को बनाए रखने मे सोखपिट कारगार साबित होता है।

## स्वास्थय पहलू
सोखपीट यह तकनीक भूमिगत स्थित है और इस प्रकार, मनुष्यों और जानवरों का अपशिष्ट के साथ कोई संपर्क नहीं होना चाहिए। सोख गड्ढे गंधहीन और दृश्यमान नहीं होते हैं, इसके उपयोग से गंदंगी,बदबू, एवं गंदे पानी से कीड़ों ,मच्छर आदि का ठहराव से झुटकरा मिल रहा है और पानी का संचय करके से पर्यावरण को बचाने का कार्य किया जा सकता है ।
**सोक पीट बनाने का  विधी:**जहां व्यर्थ पानी बहता है उस स्थान पर लंबाई-1 मी.X चौड़ाई-1 मी.X गहराई-1 मी.का गड्ढा खोदें |आप आवश्यकता के अनुसार गहराई बड़ा सकते है ।ध्यान रहे ही जितनी गहराई होगी उतनी सामाग्री ।इस गड्ढे मे सबसे पहले गड्ढे के अंदर 20 से.मी रेत डालें ।रेत की परत के बाद 20 से.मी तक ईट के टुकड़े डाले|फिर से रेत 20 से.मी डाले एवं पुन: 20 से.मी रेत,20 से.मी ईट के टुकड़े,एवं 20 से.मी रेत डालें ।और व्यर्थ बहने वाले पानी की नाली को गड्ढे से जोड़ दें ।भूजल तालिका के ऊपर 2 मीटर से कम कभी नहीं होना चाहिए। यह पीने के पानी के स्रोत (आदर्श रूप से 30 मीटर से अधिक) से सुरक्षित दूरी पर स्थित होना चाहिए। भिगोने वाले गड्ढे को उच्च-यातायात क्षेत्रों से दूर रखा जाना चाहिए ताकि ऊपर और उसके आसपास की मिट्टी जमा न हो।

## रखरखाव
एक अच्छी तरह से आकार के सोख गड्ढे रखरखाव के बिना 3 और 5 साल के बीच रहना चाहिए। सोख गड्ढे के जीवन का विस्तार करने के लिए, यह सुनिश्चित करने के लिए ध्यान रखा जाना चाहिए कि ठोस के अत्यधिक निर्माण को रोकने के लिए प्रवाह को स्पष्ट या फ़िल्टर किया गया है। कण और बायोमास अंततः गड्ढे को बंद कर देंगे और इसे साफ करने या स्थानांतरित करने की आवश्यकता होगी। जब सोख गड्ढे का प्रदर्शन बिगड़ जाता है, आवश्यकता अनुसार सोख गड्ढे के अंदर की सामग्री को खुदाई और फिर से भरा जा सकता है।

## सन्दर्भ
https://web.archive.org/web/20190910173648/https://en.wikipedia.org/wiki/Dry_well

https://web.archive.org/web/20180902070947/http://learningwhiledoing.in/InnerPages/LessonDetails.aspx?LessonId=41&Category=Books%20&SubCategory=Hindi%20Books&CategoryId=12&Title=IBT%20Energy%20and%20Envoirment%20Hindi%20Book%20PDF

https://hindi.indiawaterportal.org/content/bhauujala-sancayana-paunarabharana-evan-parabandhana/content-type-page/1319335236
कोसला

***कोसला***  यह भारतीय लेखक भालचंद्र नेमाडे द्वारा १९६३ में प्रकाशित एक मराठी भाषा का उपन्यास है। इसे नेमाडे की सर्वोत्तम रचना के रूप में माना जाता है, और मराठी साहित्य के एक आधुनिक क्लासिक साहित्य के रूप में स्वीकार किया जाता है। उपन्यास की कथा एक युवक, पांडुरंग संगविकर और उसके दोस्तों के महाविद्यालय के वर्षों से आगे की यात्रा को बयान करता है। इस उपन्यास में लेखक ने आत्मकथा के रूप का उपयोग किया है। 

**कोसला** को मराठी साहित्य में पहला अस्तित्ववादी उपन्यास माना जाता है। प्रकाशन के बाद से, इसके खुले अंत और विभिन्न विवेचनों के लिए इस उपन्यास को अनेक रूप में देखा गया है। यह उपन्यास १९६० के बाद के मराठी उपन्यासों का एक आधुनिक क्लासिक बन गया है, और इसका आठ दक्षिण एशियाई भाषाओं में और अंग्रेजी में अनुवाद किया गया है। 

इसके प्रकाशन के साथ नेमाडे तेजी से अपनी पीढ़ी के प्रतिनिधि लेखक माने जाने लगे।  *कोसला*  पर आधारित नाटक *मी, पांडुरंग संगविकर* , का निर्देशन मंदार देशपांडे ने किया हैं। 

## प्रकाशन

*कोसला* यह भालचंद्र नेमाडे का पहला उपन्यास है और इसकी कल्पना और लेखन उन्होंने अपने जीवन के मुम्बई के चरण के दौरान किया था। २१ साल की उम्र में, नेमाडे अपनी पत्रकारिता आकांक्षाओं में विफल हो गयें, और अपने गांव लौट आए। उन्हे अपने पिता द्वारा वहाँ पर झिड़क दिया गया था, क्योंकि वें निराश थे कि उनके बेटे ने एक महंगी शिक्षा को खत्म करने का जोखिम उठाया और डरपोक की तरह पिछे मुड़ गए। 

सन् १९६३ में, नेमाडे २५ वर्ष के थे और अपने गाँव में रह रहें थे। खुद को वे हिंदू राजा त्रिशंकु की तुलना में देखते थें, क्योंकि उन्हें भी न तो शहर और न ही उनके गांव के परिवार द्वारा स्वीकारा गया। उन्होंने घर के एक कमरे में खुद को बंद कर दिया और तीन सप्ताह की अवधि में अपना उपन्यास लिखा।  *कोसला*  को उसी साल सितम्बर में जे. जे. देशमुख द्वारा प्रकाशित किया गया, जो नेमाडे को मुम्बई से जानते थे और उन्हे लिखने के लिए प्रोत्साहित किया करते थे।

## कथा
*कोसला*  पांडुरंग संगविकर  के जीवन के पहले पच्चीस वर्षों को दिखाने के लिए प्रथम-व्यक्ति कथा तकनीक का उपयोग करता है। यह एक ग्रामीण परवरिश का युवक है जो अपनी उच्च शिक्षा के लिए पुणे जाता है। वह अपनी नई सामाजिक स्थिती में अलग महसूस करता है, और निरंतरता की यह भावना उसे घर लौटने के लिए प्रेरित करती है। वहाँ, वह अपनी बहन की मृत्यु, उसके पिता के प्रभुत्व और अपनी स्वयं की वित्तीय निर्भरता के साथ आगे के मोहभंग का सामना करता है। उपन्यास का उद्देश्य पांडुरंग, एक युवा लड़के के दृष्टिकोण से समाज को चित्रित करने का है।  

## पात्र
उपन्यास के मुख्य पात्र है:  

* पांडुरंग संगविकर - उपन्यास के नायक, और एक गाँव के अमीर किसान का इकलौता बेटा। उनके हॉस्टल के साथी छात्र उन्हें उनके उपनाम पांडु से बुलाते हैं।
* पांडुरंग के पिता - एक संयुक्त परिवार के मुखिया और उनके गाँव के एक अमीर और सम्मानित व्यक्ति। 
* मणी - पांडुरंग की छोटी बहन। 
* गिरिधर - पांडुरंग का ग्राम मित्र। 
* सुरेश बापट - पुणे में पांडुरंग का कॉलेज मित्र।     

## अनुवाद
*कोसला*  का आठ भारतीय भाषाओं में और अंग्रेजी में अनुवाद किया गया है। उपन्यास के उपलब्ध अनुवाद इस प्रकार हैं: 

## संदर्भ

श्रेणी:उपन्यास
श्रेणी:मराठी साहित्य
जानपदिक जलशोफ

**जानपदिक जलशोफ** (Epidemic dropsy), जलशोफ का प्रचण्ड रूप है। यह सत्यानाशी के तेल आदि से उत्पन्न विषाक्तता के कारण उत्पन्न होता है।
प्रायः सरसों आदि में सत्यानाशी के बीज मिले हों और उससे तेल निकालकर सेवन किया जाय तो जानपदिक जलशोफ उत्पन्न होता है।

1877 ई. में सर्वप्रथम कलकत्ते में इसका उत्पात हुआ था, इसके पश्चात्‌ अन्य स्थानों में यह फैला। सत्यानाशी (Argemone mexicana) के तेल का सेवन इसका प्रधान कारण और चावल का सेवन इसका सहायक कारण है। सत्यानाशी के तेल की सरसों के तेल के साथ मिलावट की जाती है और इस मिलावटी सरसों के तेल के सेवन से जलशोफ की महामारी उत्पन्न होती है। इसमें सर्वप्रथम पैरों पर जलशोथ दिखाई देता है, जो रोग बढ़ने पर ऊपर फैलता है, किन्तु चेहरा प्रायH बच जाता है। शोथ के अतिरिक्त, ज्वर, जठरांत्रशोथ (Gastro-enteritis), शरीर में दर्द, त्वचा में सुई चुभने की सी पीड़ा तथा जलन, विविध स्फुटन इत्यादि लक्षण होते हैं। मृत्यु प्रायः हृदय या श्ववसन के उपद्रवों से अचानक होती है।

## सन्दर्भ

## इन्हें भी देखें
*जलशोफ या ड्रॉप्सी (dropsy)
*सत्यानाशी

श्रेणी:विषाक्तता
विषाक्तन

जब किसी विष के प्रभाव से किसी प्राणी को रासायनिक रूप से क्षति पहुँच गयी हो तो इस स्थिति **विषाक्तता** कहते हैं और इस प्रक्रिया को **विषाक्तन** (Poisoning)। 

## सन्दर्भ

## इन्हें भी देखें
*सीस विषाक्ततन
*सर्पदंश
*विष
*जानपदिक जलशोफ (Epidemic dropsy)

श्रेणी:विषविज्ञान
हम पांच

**हम पांच** एक भारतीय हिन्दी कॉमेडी धारावाहिक है, जिसका निर्माण एकता कपूर और शोभा कपूर ने अपनी कंपनी बालाजी टेलीफिल्म्स के द्वारा किया है। इसका प्रसारण ज़ी टीवी चैनल पर साल १९९५ में हुआ। इस धारावाहिक में अशोक सर्राफ, प्रिया तेंडुलकर और शोमा आनन्द मुख्य किरदार की भूमिका निभा रहे हैं।

## कहानी
ये धारावाहिक एक मध्यम वर्गीय सरकारी कर्मचारी, आनंद माथुर की कहानी है, जो अपनी पांच बेटियों - मीनाक्षी, राधिका, स्वीटी, काजल और छोटी के कारण हमेशा खुद को संकट में पाता है। तीन बड़ी बेटियां आनंद और उनकी पहली पत्नी के बच्चे हैं। आखिरी दो आनंद और बीना की बेटियां हैं।

## कलाकार एवं पात्र
* अशोक सर्राफ - आनंद माथुर
* प्रिया तेंडुलकर - आनंद माथुर की पहली पत्नी
* शोमा आनन्द - बिना माथुर (आनंद माथुर की दूसरी पत्नी)
* वंदना पाठक/ कविता राठौड़/ रितु दीपक/ नीलम सागर - मीनाक्षी आनंद माथुर (आनंद माथुर की पहली बेटी)
* अमिता नंगिया/ विद्या बालन/ सुजाता संगमित्र - राधिका आनंद माथुर (आनंद माथुर की दूसरी बेटी)
* राखी विजयन - स्वीटी आनंद माथुर (आनंद माथुर की तीसरी बेटी)
* भैरवी रायचुरा - काजल आनंद माथुर / काजल भाई (आनंद माथुर की चौथी बेटी)
* प्रिया मेहरा/ ऐश्वर्या दुग्गल/ अन्ना खान - छोटी आनंद माथुर (आनंद माथुर की पांचवीं बेटी)
* अरुणा संगल - पूजा
* जतिन कनकिया - सुनील
* सुचित्रा बंडेकर - बबली
* राजेन्द्र नाथ - पोपटलाल

## हम पांच फिर से
*हम पाँच फिर से*, 19 जून 2017 से 1 मार्च 2018 तक बिग मैजिक पर नए कलाकारों के साथ प्रसारित किया गया और एस्सेल विजन प्रोडक्शंस द्वारा निर्मित किया गया था।

कलाकारों में शामिल हैं:
* सूरज थापर – आनंद माथुर
* सीमा पांडे – बीना माथुर
* वैष्णवी महंत – प्रिया
* रुचि त्रिपाठी – मीनाक्षी
* अंबालिका सपरा – राधिका
* सिल्विया चड्ढा – स्वीटी
* जयश्री वेंकटरमण – काजल
* रिम्मी श्रीवास्तव – छोटी

## सन्दर्भ

## बाहरी कड़ियाँ
* हम पांच ज़ी5 पर उपलब्ध
* निर्माणित वेबसाइट

श्रेणी:बालाजी टेलीफिल्म्स के धारावाहिक
श्रेणी:ज़ी टीवी के कार्यक्रम
श्रेणी:हिंदी धारावाहिक
श्रेणी:हिंदी टेलिविजन धारावाहिक
श्रेणी:भारतीय टेलीविजन धारावाहिक
जीरो टू वन

**जीरो टू वन : नोट्स ऑन स्टार्टप्स ऑर हाउ टू बिल्ड फ्यूचर** (Zero to One: Notes on Startups, or How to Build the Future) एक प्रसिद्ध पुस्तक है। ये किताब 2014 में मशहूर अमरीकी व्यवसायी और निवेशक पीटर थिल द्वारा ब्लेक मास्टर्स के साथ लिखी गई थी।  

2012 में जब पीटर थिल स्टेनफोर्ड विश्वविद्यालय "स्टार्टअप" के बारे में पढ़ा रहे थे तब ब्लेक मास्टर्स ने उनके पढ़ाए गए विषयो पर नोट्स तैयार किए । ये किताब उन्हीं नोट्स का संग्रह है जिसे और भी विस्तृत रूप से तैयार किया गया है।

**<big>प्रचार प्रसार</big>**

अपनी इस किताब का प्रचार करने के लिए थिल ने पहली बार अपनेे ट्विटर अकाउंट से 8 सितम्बर 2014 को एक ट्वीट किया। इसके अलावा थिल का टेकक्रंच पर एक साक्षात्कार भी हुआ।

श्रेणी:उद्यमिता
श्रेणी:व्यवसाय संबन्धी पुस्तकें
संश्लेषित हीरा

**संश्लेषित हीरा** एक नियंत्रित प्रक्रिया से निर्मित हीरा होता है | इसको प्रयोगशाला निर्मित या संश्लेषित अथवा सुसंस्कृत हीरा भी कहते हैं | यह भूगर्भीय प्रक्रियाओं से निर्मित हीरों के विपरीत यह हीरा कृत्रिम रूप से बनाया जाता है | दो सामान्य उत्पादन विधियों के बाद (क्रमशः उच्च दाब व ताप और रासायनिक क्रिस्टलीकरण विधि) इसको HPHT हीरा या CVD हीरा भी कहते हैं | संश्लेषित हीरा उन्ही पदार्थों से निर्मित जिनसे प्राकृतिक हीरा | यह शुद्ध कार्बन के आइसोट्रॉपिक के 3डी में क्रिस्टलीकरण से बनता है | 

## सन्दर्भ
कंकड़बाग

**कंकड़बाग** मगध क्षेत्र के बिहार की राजधानी पटना स्थित में एक कॉलोनी है। कंकड़बाग एशिया की सबसे बड़ी कॉलोनी में शुमार है। मगध के कंकड़बाग का इलाका बुद्धिजीवियों का इलाका माना जाता रहा है। करीब 20 लाख से अधिक सघन आबादी वाले और इस इलाके में राजनेता, डॉक्टर से लेकर प्रोफेसर, व्यवसायी और आम लोगों का निवास स्थान होने के साथ इनकी कर्मभूमि भी है। कंकड़बाग में पाटलिपुत्रा स्पोर्ट्स कॉम्प्लेक्स स्थित  है। instagram link https://www.instagram.com/apna._.kankarbagh?igsh=MWd3M3Btb3Q1eHQwNA==

## कंकरबाग के प्रमुख लोग
* सुशील कुमार मोदी, पूर्व उप-मुख्यमंत्री
* रामसुंदर दास, पूर्व मुख्यमंत्री
* जगदीश शर्मा, पूर्व सांसद
* अलोक राज, डीजी ट्रेनिंग, पुलिस
* सुमन कुमार मल्लिक, सचिव, जद(यू)
* अरुण कुमार सिन्हा, विधायक
* ईशान किशन, भारतीय क्रिकेटर
* रवि शंकर प्रसाद, पटना साहिब लोकसभा क्षेत्र के सांसद
* सदानंद सिंह, बिहार विधान सभा के पूर्व स्पीकर

## गैलरी

चित्र:Kumhrar patna.jpg|कुम्हरार पार्क संग्रहालय, जहाँ प्राचीन मौर्य पाटलिपुत्र की खुदाई से प्राप्त कलाकृतियाँ संरक्षित हैं
चित्र:Patliputra sports kbgh.jpg|पाटलिपुत्र स्पोर्ट्स कॉम्प्लेक्स: बिहार कप
चित्र:Kv.kankarbagh.jpg|केन्द्रीय विद्यालय के सामने, कंकड़बाग, पटना
चित्र:Kbagh apartment.jpg|Kankarbagh is developing into an uptown area with expanding and soaring residential apartments.
चित्र:Monsoon clouds over Priyadarshi Nagar.jpg|Monsoon clouds over Priyadarshi Nagar (near Bhootnath Road), a part of Kankarbagh- residential area in Patna, Bihar, India.

## सन्दर्भ

*
क्लैम्प मीटर

इलेक्ट्रिकल और इलेक्ट्रॉनिक अभियांत्रिकी में **क्लैम्प मीटर**  एक विद्युत उपकरण होता है जो विद्युत कंडक्टर के चारों और क्लाइंपिंग की अनुमति देने के लिए खुला होता है। इसे **करंट क्लैम्प** या **करंट प्रोब** के नाम से भी जान जात है।

यह विद्युत चालक में विद्युत प्रवाह के मापन को बिना उसके साथ संपर्क बनाए जांच के लिए अनुमति देता है। क्लैम्प ऑन मीटर का उपयोग आमतौर पर एसी के परिणाम को पढ़ने के लिए किया जाता है। कुछ क्लैम्प मीटर 1000 एंपियर और अधिक की धाराओं को मापने के लिए उपयोग में लाए जाते है।

## सन्दर्भ

श्रेणी:मापक यंत्र
श्रेणी:विद्युत मापन
आ देखे ज़रा

***आ देखे ज़रा*** एक भारतीय हिन्दी काल्पनिक धारावाहिक है, जिसका निर्माण एकता कपूर और शोभा कपूर ने अपनी कंपनी बालाजी टेलीफिल्म्स के द्वारा किया है। इसका प्रसारण एंड टीवी चैनल पर साल २०२० में होगा। इस धारावाहिक में मशहूर टीवी कलाकार  अपर्णा दीक्षित, रोहन गंडोत्रा के साथ नज़र आएंगी।

## कलाकार
* अपर्णा दीक्षित
* रोहन गंडोत्रा

## सन्दर्भ

## बाहरी कड़ियाँ
* निर्माणित वेबसाइट

श्रेणी:बालाजी टेलीफिल्म्स के धारावाहिक
श्रेणी:हिंदी धारावाहिक
श्रेणी:हिंदी टेलिविजन धारावाहिक
श्रेणी:भारतीय टेलीविजन धारावाहिक
बेताब दिल की तमन्ना है

**बेताब दिल की तमन्ना है** एक भारतीय हिन्दी पारिवारिक प्रेमकहानी धारावाहिक है, जिसका निर्माण एकता कपूर और शोभा कपूर ने अपनी कंपनी बालाजी टेलीफिल्म्स के द्वारा किया है। इसका प्रसारण सोनी टीवी चैनल पर ६ अक्टूबर २००९ को हुआ।  इस धारावाहिक में टीवी कलाकार करन कुन्दरा, सूमना दास, वरुण कपूर और अमन वर्मा मुख्य किरदार निभा रहे हैं।

## कहानी
ये धारावाहिक तीन बहनों की कहानी है, शामोली, कंचन और काकुन तीन बहनें है जो अपनी आजीविका की तलाश में अपने गाँव से मुंबई पहुँचती हैं। सबसे पहले, उन्हें नए शहर में भयानक कठिनाई का सामना करना पड़ता है। लेकिन जल्द ही उन्हें कुणाल मेहरा नाम के एक शक्तिशाली और धनी वकील की वीरता और सूझबूझ से मदद मिलती है, जिन्हें एक भी मामले में कभी हार का सामना नहीं करना पड़ा। कुणाल के घर में नौकरानी के रूप में वीरू को कंचन और शामोली के लिए नौकरी मिलती है। शमोली कुणाल को अपनी मन की उपस्थिति से प्रभावित करती है, और एक बार उसे बहुत मुश्किल स्थिति से बचाती है। मध्यम आयु वर्ग के कुणाल, जो वर्षों से एक पुष्ट स्नातक है, हालांकि पहले अपनी स्थिति के कारण शामोली से बचता है, बाद में वह उसे प्यार करने लगता है जिससे उसे वह प्रपोज़ करता है। प्रपोजल से शामोली असमंजस में पड़ जाता है। वह नहीं जानता कि वह और वीरू एक-दूसरे से प्यार करते हैं। इन सब से अनजान कंचन भी चुपचाप वीरू से प्यार करती है।

## कलाकार
* सुमना दास - शामोली कुणाल मेहरा
* अमन वर्मा - वकील कुणाल मेहरा
* करन कुन्दरा - वीरू
* प्रियंवदा कांत - कंचन
* प्रगति चौरसिया - काकून
* वरुण कपूर - वरुण मेहरा
* उर्वशी ढोलकिया - करिश्मा मेहरा
* अश्लेषा सावंत - लेखा

## सन्दर्भ

## बाहरी कड़ियाँ
* 
* निर्माणित वेबसाइट

श्रेणी:बालाजी टेलीफिल्म्स के धारावाहिक
श्रेणी:हिंदी धारावाहिक
श्रेणी:हिंदी टेलिविजन धारावाहिक
श्रेणी:भारतीय टेलीविजन धारावाहिक
भरतखंड गांव

**भरतखंड गाँव** बिहार राज्य के खगड़िया जिले के परबत्ता प्रखंड का एक गाँव है। यह मुंगेर डिवीजन का हिस्सा है। यह जिला मुख्यालय खगड़िया से पूर्व की ओर 40 किमी दूर स्थित है। यह परबत्ता प्रखंड मुख्यालय से उत्तर की ओर 10 किमी की दुरी पर स्थित है। भरतखंड गाँव के उत्तर में पैकांत, दक्षिण में मथुरापुर,खजरैठा और पश्चिम में पुनौर गाँव है , जबकि पुर्व में दुधैला अवस्थित है। गाँव के दक्षिण-पूर्व भाग में गंगा नदी बहती है।

श्रेणी:खगड़िया जिला के गाँव
आनुवंशिक सहलग्नता

**आनुवंशिक सहलग्नता** डीएनए अनुक्रमों की प्रवृत्ति है जो लैंगिक जनन के अर्धसूत्रीविभाजन चरण के दौरान एक ही गुणसूत्र पर एक साथ होने के कारण सम्मिलित वंशागति दिखाते हैं।

## संदर्भ

श्रेणी:चिरसम्मत अनुवांशिकी
श्रेणी:जनसंख्या आनुवांशिकी
बाबा हरभजन सिंह

कप्तान **बाबा हरभजन सिंह** (30 अगस्त 1946 – 4 अक्टूबर 1968(अमर) भारतीय सेना के एक वीर सैनिक थे।जिनका जन्म गुंजरावाल पंजाब(वर्तमान पाकिस्तान)के सदराना गांव में हुआ। भारतीय सेना के जवान उन्हें "नाथुला के नायक" के रूप में याद करते हैं और उन्होने उनके सम्मान में एक मन्दिर बनाया है। यहाँ तक कि उन्हें "बाबा" की उपाधि प्राप्त है।

हरभजन एक वीर जवान हैं जिनके बारे में माना जाता है कि वे शहीद होकर भी देश की सेवा कर रहे हैं। वे हर दिल में आज भी अमर है।

बाबा हरभजन सिंह जी एक ऐसे वीर थे जो शहीद होकर भी अपने देश के प्रति अपनी ड्यूटी निभाते रहे। जब वे तीन दिनो तक नहीं मिले तो आर्मी के लोगो ने उन्हें भगोड़ा घोषित कर दिया था। फिर चौथे दिन बाबा हरभजन सिंह उनके दोस्त के सपने में आए। और अपने शव का पता बताया जो की ढूंढने पर वही मिला। उन्हें बाबा की लाश देख अफ़सोस हुआ कि उनकी हालत पता न होते हुए भी "भगोड़ा" कहलाया गया। आर्मी ने उनके लिए एक मंदिर भी बनवाया। वे उनकी तंख्वा हर महीने उनके घर भेजते  है। उनको छुट्टी पर घर भी भेजा जाता है। आर्मी के दो कैंडिडेट उनका सामान छुट्टी पर उनके साथ घर भेज देते हैं। जब कभी किसी सिपाही चौकीदार की सीमा पर पहरा देते वक्त आंख लग जाती है तो उनको हवा से चाटे भी पड़ते। मानो कोई उन्हें जगा रहा हो। आर्मी ऑफिसर्स ने उन्हें 'बाबा' की उपाधि दी। आर्मी आज भी उनकी याद करती हैं। वे हमेशा अमर रहेंगे।

उनके ऊपर बनी एक छोटी सी फिल्म "प्लस माइनस" नाम से में उपलब्ध है जिसमे यू ट्यूब क्रिअटर भुवन बाम बाबा हरभजन सिंह की भूमिका में है। इस लघु फिल्म में 2019 में "बेस्ट शोर्ट फिल्म (पीपल्स चॉइस केटेगरी) में फिल्म्फेयर पुरस्कार भी जीता।

## सन्दर्भ

श्रेणी:1946 में जन्मे लोग
श्रेणी:१९६८ में निधन
श्रेणी:सिख योद्धा
प्रतिकेन्द्रज

गणित में, **प्रतिकेन्द्रज** (involute या evolvent) उस वक्र को कहते हैं जो एक दूसरी वक्र के आकार पर निर्भर करती है। अतः किसी वृत्त का प्रतिकेन्द्रज निकाला जा सकता है या किसी परवलय का प्रतिकेन्द्रज निकाला जा सकता है। मान लीजिए किसी वृत्त का प्रतिकेन्द्रज निकालना है। कल्पना कीजिए कि वृत्त पर एक डोरी लपटी हुई है जिसकी लम्बाई अनन्त है और उसका एक सिरा वृत्त के किसी बिन्दु पर स्थित है। अब इस डोरी के इस सिरे को इस तरह खोलना (unwind) करना शुरू करते हैं कि डोरी तनी हुई रहे। ऐसी स्थिति में इस डोरी के इस सिरे का बिन्दुपथ उस वृत्त का एक प्रतिकेन्द्रज (convolute) होगा। इसी तरक किसी अन्य वक्र का प्रतिकेन्द्रज निकाला जा सकता है।

आजकल गीयर के दाँतों की प्रोफाइल अधिकांशतः प्रतिकेन्द्रज ही होती है। (अन्तर्वलित गियर देखें)

## सन्दर्भ

## इन्हें भी देखें
*अन्तर्वलित गियर (convolute gear)

श्रेणी:गीयर
श्रेणी:वक्र
नेहरू स्टेडियम (इंदौर)

**नेहरु स्टेडियम** इंदौर, भारत के  मध्य प्रदेश में स्थित एक क्रिकेट, फुटबॉल, और खोखो स्टेडियम है। इसकी स्‍थापना 1964 में हुई थी।
इंडोर स्टेडियम है।
कंथक

**कंथक**, राजकुमार सिद्धार्थ के प्रिय घोड़े का नाम था।  कन्थक १८ हाथ लम्बा और श्वेत वर्ण था। बौद्ध ग्रन्थों में वर्णित है कि राजकुमार सिद्धार्थ संन्यास ले के पहले सभी महत्वपूर्ण कार्यों के लिए कन्थक का ही उपयोग करते थे। जब ज्ञान के अन्वेषण के लिए राजकुमार सिद्धार्थ ने गृह त्याग किया तो दुःख के कारण कन्थक ने भी शरीर त्याग दिया। 

श्रेणी:महात्मा बुद्ध
लूडो किंग

**लूडो किंग** एक भारतीय फ्री-टू-प्ले मोबाइल गेम अनुप्रयोग है जिसे भारतीय स्टूडियो गैमेटियन टेक्नोलॉजीज प्राइवेट लिमिटेड द्वारा विकसित किया गया है। गैमेटियन का स्वामित्व विकाश जायसवाल के पास है। इसे एकता गेम इंजन पर विकसित किया गया है और यह एंड्रॉइड, आईओएस, किंडल और विंडोज फोन प्लेटफार्मों पर उपलब्ध है। खेल बोर्ड गेम, लूडो का आधुनिकीकरण है, जो बदले में पचीसी के प्राचीन भारतीय खेल पर आधारित है। लूडो किंग को पहली बार 20 फरवरी 2016 को ऐप्पल ऐप स्टोर पर रिलीज़ किया गया था, और टॉप फ्री गेम्स सेक्शन में नंबर 1 पर रहा। 

## सन्दर्भ

श्रेणी:2016 video games
श्रेणी:Android (operating system) games
श्रेणी:IOS games
श्रेणी:MacOS games
श्रेणी:Video games based on board games
श्रेणी:Video games developed in India
श्रेणी:Windows Mobile Professional games
श्रेणी:Windows Phone games
स्टाइरीन

**स्टाइरीन** (Styrene) एक कार्बनिक यौगिक है जिसका रासायनिक सूत्र C6H5CH=CH2 है, इसे  **एथिनाइलबेंजीन** (ethenylbenzene) या **विनाइलबेंजीन** (vinylbenzene) और **फेनिलैथेन** (phenylethene) भी कहते हैं। यह रंगहीन तैलीय द्रव है किन्तु पुराने नमूने थोड़ा पीलापन लिए हुए हो सकते हैं। यह बेंजीन से व्युत्पन्न किया जाता है। स्टाइरीन आसानी से वाष्पीकृत हो जाता है जिसकी गन्ध मीठी होती है, किन्तु उच्च सान्द्रता होने पर इसकी गन्ध उतनी अच्छी नहीं लगती। पॉलीस्टाइरीन तथा अन्य कई बहुलक, स्टाइरीन से ही बनाए जाते हैं। सन २०१० में लगभग २.५ करोड़ टन स्टाइरीन का उत्पादन हुआ था।  जो २०१८ में साढ़े तीन करोड टन हो गया।

## सन्दर्भ

## इन्हें भी देखें
*2020 का विशाखपट्नम गैस रिसाव

श्रेणी:कार्बनिक यौगिक
पॉलीस्टाइरीन

**पॉलीस्टाइरीन** (Polystyrene / **PS**)  एक संश्लेषित एरोमैटिक हाइड्रोकार्बन बहुलक (polymer) है जो स्टाइरीन नामक मोनोमर से बनाया जाता थ। 

## सन्दर्भ

श्रेणी:बहुलक
मिथिला दीप

**मिथिला दीप** भारत के बिहार राज्य के मधुबनी ज़िले में स्थित एक गाँव है।

## विवरण
यहाँ सकड़ी-निर्मली मीटर गेज रेलमार्ग का एक स्टेशन भी है जिसका कोड MTLP है और यह झंझारपुर जंक्शन से 4 किलोमीटर की दूरी पर स्थित है।। इस गाँव में कुल 16 वार्ड हैं , 3156 घर एव 20957 कुल जनसंख्या हैं। 

## इन्हें भी देखें
* मधुबनी ज़िला

## सन्दर्भ

श्रेणी:बिहार के गाँव
श्रेणी:मधुबनी जिला
श्रेणी:मधुबनी ज़िले के गाँव
संध्या (बहुविकल्पी)

**संध्या** या **सन्ध्या** का शाब्दिक अर्थ 'शाम' है। इससे निम्नलिखित का भी बोध हो सकता है-

## हिन्दू धर्म
* संध्यावन्दनम्
* सरण्यू

## व्यक्ति
* बी संध्या -- सन १९६३ में जन्मीं, केरल की इन्स्पेक्टर जनरल
* संध्या अग्रवाल --  भारतीय महिला क्रिकेट टीम की भूतपूर्व कप्तान
* संध्या द्वारकादास -- भारतीय संगणक विज्ञानी
* संध्या मजुमदर -- भारतीय टेस्ट क्रिकेट खिलाड़ी
* संध्या मेनन -- अमेरिकी युवा-वयस्क गल्प (फिक्शन) लेखक
* संध्या मुखोपाध्याय -- भारतीय गायिका एवं संगीतकार (बांग्ला संगीत)
* संध्या संजना -- भारतीय jazz/funk/rock गायिका
* संध्या शान्ताराम -- १९५० के दशक की भारतीय अभिनेत्री, वी शान्ताराम की पत्नी
* संध्या (अभिनेत्री) -- १९८८ में जन्मी भारतीय अभिनेत्री जो तमिल, मलयालम, तेलुगु, और कन्नड फिल्मों में काम करती है। सन २००४ से कार्यरत
* संध्या मृदुल -- १९७५ में जन्मी भारतीय अभिनेत्री जो १९९३ से अब तक सक्रिय है।
* संध्या राय -- बांग्ला भाषा की फिल्मों में सक्रिय भारतीय अभिनेत्री। साठ, सत्तर और अस्सी के दशक में सक्रिय थी।
* संध्या कुमारी -- श्री लंका की अभिनेत्री, १९६३ से १९७७ तक सक्रिय

## अन्य
* सन्ध्याभाषा
संध्या (अभिनेत्री)

**रेवती** (जन्म : 24 सितम्बर 1988) एक भारतीय फिल्म अभिनेत्री है जिसका चित्रपट का नाम 'काधल' सन्ध्या है। वह मुख्यतः तमिल, मलयालम, तेलुगु, और कन्नड फिल्मों में काम करती है। उसने सन २००४ में अपने फिल्मी करीयर की शुरुआत की और तमिल फिल्म कधाल में काम किया। इससे उसको बहुत प्रसिद्धि मिली और उसे तमिलनाडु सरकार का फिल्मफेयर पुरस्कार तथा विशेष ज्यूरी पुरस्कार प्रदान किया गया।

श्रेणी:फिल्म अभिनेत्री
अपर्णा राव

**अपर्णा राव** (3 फरवरी, 1950 - 28 जून, 2005) एक जर्मन मानवविज्ञानी थीं, जिन्होंने अफगानिस्तान, फ्रांस और भारत के कुछ क्षेत्रों में कई सामाजिक समूहों पर अध्ययन किया।

## प्रारंभिक जीवन और परिवार
राव का जन्म नई दिल्ली, भारत में हुआ था। उनके माता-पिता "भारत के राजनीतिक संघर्ष" में शामिल थे।

## सन्दर्भ

श्रेणी:मानवविज्ञानी
अभिरक्त विस्थापन

अंगूठाकार|अभिरक्त विस्थापन का चित्रण: १ रेडशिफ़्ट, २ गति, ३ वास्तविक रंग, ४ ब्लूशिफ़्ट
भौतिकी में, **अभिरक्त विस्थापन** या **रेडशिफ्ट** एक ऐसी घटना है जहाँ किसी वस्तु से निकलने वाला विद्युत चुम्बकीय विकिरण (जैसे प्रकाश) के तरंगदैर्ध्य में बदलाव होता है। "रेडशिफ्ट" का तरंगिकी और क्वांटम सिद्धांत में अर्थ क्रमशः तरंगदैर्ध्य में वृद्धि, तरंग आवृत्ति और फोटॉन ऊर्जा में कमी है। जब तरंगदैर्ध्य अपेक्षाकृत छोटी हो जाए तो इस घटना को **ऋणात्मक** **अभिरक्त विस्थापन** या **ब्लूशिफ्ट** कहा जाता है। हालाँकि *अभिरक्त विस्थापन* शब्द मुख्यतः विद्युत चुम्बकीय विकिरण के लिये प्रयोग होता है, मगर यह अन्य तरंगों में भी हो सकती है।

## कारण
अंगूठाकार|डॉप्लर प्रभाव से होने वाला विस्थापन।
मुख्यतः यह तीन कारणों से हो सकता है:-

* प्रेक्षक या प्रेक्षित वस्तु का एक दूसरे की अपेक्षा पास या दूर जाना। इसे डॉप्लर प्रभाव के नाम से जाना जाता है।
* ब्रह्माण्ड में स्वंय अंतराल का फैलना या सिकुड़ना।
* गुरुत्वाकर्षण के वजह से विकिरण का खींच जाना।

कई अन्य कारणों से भी प्रकाश का रंग बदल सकता है, जैसे इलेक्ट्रान के विद्युत क्षेत्र की वजह से प्रकाश की आवृत्ति में बदलाव होना, यह सब अभिरक्त विस्थापन के अंतर्गत नहीं आते।

## प्रभाव
अंगूठाकार|सूर्य के प्रकाशीय स्पेक्ट्रम (बाएं) की तुलना में सुदूर आकाशगंगाओं (बीएएस 11) के सुपरक्लस्टर के प्रकाशीय स्पेक्ट्रम (दाएं) में अवशोषण रेखाएं। सफेद तीर रेडशिफ्ट को इंगित करते हैं।
बाएँ|अंगूठाकार|उदाहरण के लिये, जब एक पीले रंग की गेंद जब तेजी से दूर जाति है तो डॉप्लर प्रभाव से इसका 575 nm तरंगधैर्य बदल कर और अधिक हो कर 585 nm हो जाता है, और गेंद नारंगी दिखती है। जब यह तेजी से पास आती है तो तरंगधैर्य कम हो कर 565 nm हो जाता है, जिससे वही गेंद हरी दिखती है।
सुदूर अंतरिक्ष में मौजूद आकाशगंगाओं के तत्वों से निकलने वाली विकिरण का तरंगदैर्ध्य अक्सर पड़ोस की आकाशगंगाओं और तत्वों के अपेक्षाकृत खींचा हुआ होता है। यह अंतराल के फैलने और आकाशगंगाओं के दूर जाने से होता है।

जब *क्रिस्चियन डॉप्लर* ने आवाज के तरंगिकी के अनुसार डॉप्लर प्रभाव की व्याख्या की, तो उसने यह अनुमान लगाया की यह सभी तरंगों पर लागू होनी चाहिये।

१९वीं शताब्दी, यानी की प्रकाशीय तरंगिकी के शुरुआत दौर में, यह भी अंदाजा लगाया गया था की तारों के रंगों में अंतर धरती के अपनी कक्षा में चक्कर काटने के वजह से हो सकता है। लेकिन फिर पता चला की इसकी वजह तारों के बनावट में अंतर थी।

१९१२ में खगोलिय अध्ययन करते हुए, *वेस्टो स्लिफ़र* ने पाया कि ज्यादातर सर्पिल आकाशगंगाएँ, तब जिन्हें सर्पिल नेबुला माना जाता था, के प्रकाश के तरंगदैर्ध्य में काफी विस्थापन था , और वो खींच गई प्रतीत होती थी। इसके बाद, एडविन हबल ने ऐसी "नेबुलाओं" की "रेडशिफ़्ट्स" और उनकी दूरियों के बीच एक अनुमानित संबंध की खोज की जिसे हबल के नियम के नाम से जाना जाता है।

## सन्दर्भ
सरण्यू

**सरण्यू** एक हिन्दू देवी हैं। वे विश्वकर्मा की पुत्री हैं। सरण्यू और उनकी बहन छाया, भगवान सूर्य की पत्नी हैं। 

;सूर्य से उत्पन्न सरण्यू के पुत्र-पुत्रियाँ
*रेवन्त (रेवन्त) 
*अश्विनीकुमार
*श्राद्धदेव मनु — मानवों के पूर्वज
*यम  — यमराज, मृत्यु के देवता
*यमी — यमुना

## सन्दर्भ

श्रेणी:पौराणिक पात्र
विजय कुमार

**विजय कुमार** कई नामांकीत लोग है, जैसे की:

* विजय कुमार (राजनीतिज्ञ) - बिहार के राजनीतिज्ञ
* विजय कुमार (लेखक) - लेखक व कवी
* विजय कुमार (रोबोटविज्ञानी) - रोबोटविज्ञानी
* विजय कुमार मलहोत्रा - दिल्ली के राजनीतिज्ञ
* विजय कुमार कश्यप - उत्तर प्रदेश के राजनीतिज्ञ
* विजय कुमार उर्फ विजय यादव - उत्तर प्रदेश के राजनीतिज्ञ
* विजय कुमार हंसदक - झारखण्ड के राजनीतिज्ञ
* विजय कुमार दूबे - उत्तर प्रदेश के राजनीतिज्ञ
* विजय कुमार मिश्र - उत्तर प्रदेश के राजनीतिज्ञ
* विजय कुमार पासवान - उत्तर प्रदेश के राजनीतिज्ञ
* विजय कुमार पटौदी - भारतीय गणितज्ञ 
* विजय कुमार सारस्वत - भारतीय वैज्ञानिक
* विजय कुमार त्रिपाठी - उत्तर प्रदेश के राजनीतिज्ञ
* विजय कुमार सिंह - भारतीय थल-सेनाध्यक्ष
* राजा, विजय कुमार त्रिपाठी - उत्तर प्रदेश के राजनीतिज्ञ
कड़ा

**कड़ा** एक मोटी धातु की रिंग या ब्रेसलेट है, जिसे आमतौर पर भारतीय उपमहाद्वीप के पुरुषों और महिलाओं द्वारा हाथों या कलाई पर पहना जाता है। यह एक धार्मिक कंगन है जिसे ज्यादातर लोग पहनते हैं। यह ज्यादातर चांदी या सोने से बने होते है और आमतौर पर इसका इस्तेमाल धार्मिक आकृति को सम्मान देने के लिए किया जाता है।
## इन्हें भी देखें
कड़ा (सिख धर्म)

## सन्दर्भ
हठरत्नावली

**हठरत्नावली** हठयोग विषयक संस्कृत ग्रन्थ है जिसकी रचना १७वीं शताब्दी में श्रीनिवास भट्ट (श्रीनिवास योगी) ने की थी। इसे 'हठयोगरत्नसारणी' भी कहते हैं। 1982 में एम. वेंकट रेड्डी ने हठरत्नावली को पहली बार समालोचनात्मक रूप से संपादित और प्रकाशित किया था। श्रीनिवास भट्ट को निस्संदेह हठयोग के ग्रंथों में अद्वितीय स्थान रखने वाले हठप्रदीपिका जैसे पूर्ववर्ती  ग्रंथों  से  प्रेरणा प्राप्त हुई है। प्रथम दृष्ट्या ऐसा लगता है कि श्री स्वात्माराम कृत हठयोगप्रदीपिका के श्लोकों को ही अधिकांशतः पुनः प्रेषित कर दिया गया है किन्तु सूक्ष्म रूप से देखने पर ज्ञात होता है कि इसमें बहुत सी अभ्यासपरक विशिष्ट बातें हैं। इस ग्रन्थ में वज्रोली और खेचरी मुद्रा का विशेष वर्णन है। 

हठरत्नावली ८४ आसनों का नाम और विवरण देने वाले कुछ ग्रन्थों में अग्रणी ग्रन्थ है। पहले के ग्रन्थों में ८४ आसनों का उल्लेख तो मिलता है, किन्तु उनके नाम नहीं मिलते। हठरत्नावली के अनुसार आसन, प्राणायाम और मुद्राओं के द्वारा हठयोग में सहायता मिलती है। इस ग्रन्थ में ८ षट्कर्म गिनाए गए हैं और हठयोगप्रदीपिका की इस बात के लिए आलोचना की गयी है कि उसमें केवल छः षट्कर्म गिनाए गए हैं। योगचिन्तामणि नामक एक और हठयोग ग्रन्थ में ८४ आसनों के नाम मिलते हैं। 

## उपदेश/अध्याय
हठरत्नावली चार उपदेशों (अध्यायों) में विभाजित है-

**प्रथमोपदेश** : मंत्रयोग, लययोग, राजयोग और हठयोग, महायोग के अन्तर्गत वर्णित हैं। सामान्यतः छह के स्थान पर इसमें शुद्धि की आठ प्रक्रियाएँ (अष्टकर्म ) वर्णित हैं। ये वसा और विषाक्त पदार्थों को ही नहीं, वरन् चक्र को भी शुद्ध करते हैं।

**द्वितीयोपदेश** : नौ कुंभकों का विस्तृत वर्णन दिया गया है, आठ के अतिरिक्त नौवां कुम्भक 'भुजंगीकरण कुम्भक' है।

**तृतीयोपदेश** : इस अध्याय में हमें चौरासी आसनों की पूरी सूची और विवरण मिलता है।

**चतुर्थोपदेश** : नादानुसन्धान के साथ-साथ इस अध्याय में समाधि के बारे में वर्णन है। आरम्भ, घट, परिकाय और निष्पति जैसी हठ की चार प्रगतिशील स्थितियाँ इस अध्याय की विषय-वस्तु है।

इसकी विशेषता है इसकी स्पष्ट भाषा-शैली, जो एक आम पाठक के लिए सहज ग्राह्य है।

## सन्दर्भ

## बाहरी कड़ियाँ
*हठरत्नावली 
*Hatharatnavali (The Lonavla Yoga Institute (India), Lonavala)
*Important Features Of Hatha Ratnavali : The Yogic Text Of Srinivasa Yogi

श्रेणी:हठयोग
द्वितीय विश्वयुद्ध के समय सैन्य उत्पादन

right|thumb|300px|जर्मनी की एक विमान निर्माणी में Messerschmitt Bf 109G-6s fighters की असेम्बली-लाइन 
right|thumb|300px|न्यू-यॉर्क में नियाग्रा फाल्स के निकट युद्धक विमानों का असेम्बली-लाइन उत्पादन
इस लेख में १९३८ (जब आस्ट्रिया पर कब्जा हुआ था) से लेकर १९४५ तक के काल में सैन्य-उत्पादन (हथियारों, गोलाबारूद, कर्मचारियों के उत्पादन) के बारे में है।

द्वितीय विश्वयुद्ध के समय सैनिक उपकरणों के उत्पादन और सैन्य बलों के आपूर्ति के लिए धन, लोगों, प्राकृतिक संसाधनों और पदार्थों का प्रबन्धन एक अत्यन्त महत्वपूर्ण कार्य था।  इस संघर्ष के में मित्रराष्ट्रों ने अधिकांश उत्पादन-श्रेणियों में धुरी के राष्ट्रों को पीछे छोड़ दिया।

## सन्दर्भ

## इन्हें भी देखें
*शस्त्र उद्योग

श्रेणी:शस्त्र उद्योग
समान्तर चतुर्भुज नियम

गणित में, **समान्तर चतुर्भुज नियम** क सरलतम रूप प्रारंभिक भूमिति से सम्बन्धित है। इस नियमानुसार एक समान्तर चतुर्भुज की चारों भुजाओं की दैर्घ्य के वर्गों का योग दो विकर्णों की दैर्घ्य के वर्गों के योग के समान होता है। भुजाओं हेतु इन संकेतों का प्रयोग किया गया है: *AB*, *BC*, *CD*, *DA* । चूंकि यूक्लिडीय ज्यामिति में एक समान्तर चतुर्भुज की आवश्यक रूप से विपरीत भुजाएँ समान होती हैं, अर्थात्, *AB* = *CD* और *BC* = *DA*, इस नियम को इस प्रकार लिखा जा सकता है:
:2AB^2+2BC^2=AC^2+BD^2

यदि समान्तर चतुर्भुज एक आयत है, तो दो विकर्ण समान दैर्घ्य के होते हैं *AC* = *BD*, इसलिए
:2AB^2+2BC^2=2AC^2=2BD^2

## सन्दर्भ
मधुविद्या

**मधुविद्या** का वर्णन बृहदारण्यक उपनिषद (२।५।१-१९) तथा छान्दोग्य उपनिषद (३।१-५) में आया है। इन्द्र ने दधीचि को मधुविद्या सिखायी और उन्हें यह विद्या किसी और को न बताने के लिए कहा था।

## कथा
दोनों अश्विनीकुमारों ने अनेक विद्याएँ अर्जित कर ली थीं। इस कारण तीनों लोकों में उनकी भूरि-भूरि प्रशंसा हो रही थी। एक दिन उन्होंने मधुविद्या को भी प्राप्त करने का निश्चय किया। जब देवराज इन्द्र को उनके इसका पता चला, तो वह अत्यन्त व्याकुल हो उठे। उनने त्रिलोक में घोषणा कर दिया कि कोई भी अश्विनी कुमारों को मधुविद्या प्रदान न करे। यदि किसी ने ऐसा किया, तो उसका शीश धड़ से अलग कर दिया जायेगा। 

उस समय दधीचि निर्भीक ब्रह्मनिष्ठ ऋषियों में गिने जाते थे। इसीलिए दोनों कुमार इन्हीं के आश्रम में पहुँचे। ऋषि के सम्मुख होकर दोनों ने हाथ जोड़कर मधुविद्या प्रदान करने की प्रार्थना की। साथ ही उन्हें इन्द्र की घोषणा के विषय में बताया। ऋषि दधीची ने कहा - "जिज्ञासुओं को निस्वार्थी और निर्भय होकर विद्या प्रदान करना ऋषि का कर्त्तव्य है, जिसका मैं पालन करूँगा। फिर चाहे इस कर्त्तव्य पालन में मेरे प्राण ही क्यों न चले जाएँ।"

अश्विनीकुमारद्वय ने कहा, 'नहीं ऋषिवर, इस समस्या से उबरने एक उक्ति हमारे पास। यदि आप स्वीकार करें तो…’। ऋषि ने भी उसके लिए स्वीकृति दे दी। तत्पश्चात दोनों कुमारों ने ऋषि दधिचि का सिर काटकर उसके स्थान पर एक घोड़े का सर लगा दिया। दधिचि ने इसी अश्व-शीश में दोनों कुमारों को मधुविद्या प्रदान की। जैसे ही इन्द्र को ये पता चला, तो तत्क्षण अपने दिव्यास्त्र द्वारा उन पर अमोघ प्रहार किया। ऋषि के धड़ पर लगा अश्वशीश खण्ड-खण्ड होकर धरा पर आ गिरा। इन्द्र तो अपनी कोपाग्नि बरसा कर चले गए। अब अश्विनी कुमारों ने अपनी युक्ति से ऋषि दधिचि के सुरक्षित रहे हुए शीश को पहले की ही भांति उनके धड़ से संयुक्त कर दिया।
## सन्दर्भ
श्रेणी:भारतीय दर्शन
विकास गुप्ता

**विकास गुप्ता** एक भारतीय टेलीविज़न निर्माता, रचनात्मक निर्देशक और मेज़बान हैं, जिन्हें *[[बिग बॉस 11]]* में भाग लेने के लिए, *एमटीवी ऐस ऑफ़ स्पेस* की मेजबानी और *[[फियर फैक्टर: खतरों के खिलाड़ी 9]]* में भाग लेने के लिए जाना जाता है।

## प्रारंभिक जीवन
विकास गुप्ता का जन्म 7 मई 1988 को हुआ था। वह देहरादून के रहने वाले थे। उनके भाई, सिद्धार्थ गुप्ता, एक अभिनेता के साथ-साथ एक मॉडल भी हैं।

## पेशा
विकास गुप्ता, *[[महाभारत (२०१३ धारावाहिक)|महाभारत]]*, *[[क्योंकि सास भी कभी बहू थी]]*, *[[किस देश में है मेरा दिल]]* और *प्यार तूने क्या किया* जैसे शो के लिए एकता कपूर के बालाजी टेलीफ़िल्म्स के रचनात्मक प्रमुख थे। बाद में, उन्होंने अपना खुद का प्रोडक्शन स्टूडियो *लॉस्ट बॉय प्रोडक्शंस* शुरू किया,; जिसके साथ उन्होंने *गुमराह: एंड ऑफ इनोसेंस*, *वारियर हाई*, *कैसी ये यारियां*, *वी द सीरियल*, *[[ये है आशिकी]]* और *एमटीवी वेब्ड* जैसी लोकप्रिय टेलीविजन धारावाहिक बनाई है। विकास गुप्ता एमटीवी इंडिया के सबसे कम उम्र के प्रोग्रामिंग हेड भी रहे हैं। 

## सन्दर्भ

## बाहरी कड़ियाँ
* 
* 
* 
* 

श्रेणी:जीवित लोग
श्रेणी:1988 में जन्मे लोग
श्रेणी:बिग बॉस प्रतिभागी
दैवी यमज

आद्य भारोपीय मिथक में **दैवी यमज** या **दैवी जुड़वाँ** (Divine Twins) दो अश्वधारी युवा हैं जो या तो देवता है या अर्धदेवता और जो दूसरों की रक्षा करते है या उनका उपचार करके उन्हें नवजीवन देते हैं।

## सन्दर्भ

## इन्हें भी देखें
*अश्विनीकुमार

श्रेणी:आद्य भारोपीय देवता
माउंटस्टुअर्ट एल्फिन्स्टन

**माउंटस्टुअर्ट एल्फिन्स्टन** (Mountstuart Elphinstone ; 6 अक्टूबर 1779&nbsp;– 20 नवम्बर 1859) स्कॉटलैण्ड का एक राजनयिक तथा इतिहासकार था जो ब्रितानी शासन में सरका में भी रहा। बाद में वह मुम्बई का गवर्नर बना जहाँ उसने कई शैक्षणिक संस्थान आरम्भ किए। प्रशासन के साथ ही उसने भारत तथा अफगानिस्तान के बारे में पुस्तकें लिखी।

एल्फिंस्टन भारत में आधुनिक भारतीय भाषाओं के माध्यम से शिक्षा देने के समर्थक थे। सन १८२४ में अपना मत स्पष्ट करते हुए उन्होने कहा था कि यदि यूरोप के नए-नए ज्ञान को भारतीय जनता तक ले जाना है तो, यह कार्य यहाँ की जनता की आधुनिक भाषाओँ के माध्यम से ही किया सकता है। उन्होने पुरजोर शब्दों में इस बात पर भी बल दिया था कि – नैतिक और प्राकृतिक विज्ञानों की पुस्तकें भारत की आधुनिक भाषाओँ में तैयार करवाई जाएँ और उन्हीं भाषाओँ के माध्यम से भारत की जनता को शिक्षित किया जाए तथा जो लोग अंग्रेजी सीखकर यूरोपीय ज्ञान के सीधे संपर्क में आना चाहते हैं, उनके हित के लिए अंग्रेजी के स्कूल ख़ास तौर पर खोले जायें। उनका विचार था कि भारतीय जनता की मानसिक और नैतिक उन्नति के लिए अंग्रेजी का स्थान मात्र गौण ही नहीं है अपितु भारत में पाश्चात्य ज्ञान का प्रचार-प्रसार केवल अंग्रेजी के माध्यम से होना असम्भव भी है। रामधारीसिंह 'दिनकर' के अनुसार एल्फिंस्टन उन थोड़े से अंग्रेजों में भी श्रेष्ठ थे, जिनका लक्ष्य भारत को आत्मनिर्भरता प्रदान कर उसे अपने पांवों पर खड़ा होने के योग्य बनाना था। उल्लेखनीय है कि माउंटस्टुअर्ट एल्फिंस्टन ने जनशिक्षा के प्रसार के लिए सन १८२४, मुंबई में "बम्बई नेटिव एजुकेशन सोसायटी" की स्थापना की थी। 

## सन्दर्भ

श्रेणी:ब्रितानी प्रशासक
कीवर्ड अनुसंधान

**कीवर्ड अनुसंधान** एक अभ्यास खोज इंजन अनुकूलन (SEO) है जो पेशेवर वैकल्पिक खोज शब्दों को खोजने और अनुसंधान करने के लिए उपयोग करते हैं जो लोग समान विषय की तलाश में खोज इंजन में प्रवेश करते हैं। सर्च इंजन ऑप्टिमाइज़ेशन प्रोफेशनल्स अतिरिक्त कीवर्ड्स पर रिसर्च करते हैं, जिसका इस्तेमाल वे सर्च इंजनों में बेहतर रैंकिंग हासिल करने के लिए करते हैं। एक बार जब वे एक आला कीवर्ड पाते हैं, तो वे इसी तरह के कीवर्ड खोजने के लिए उस पर विस्तार करते हैं। कीवर्ड सुझाव उपकरण आमतौर पर इस प्रक्रिया की सहायता करते हैं, जैसे Google विज्ञापन कीवर्ड प्लानर, जो एक थिसॉरस और वैकल्पिक कीवर्ड सुझाव प्रदान करता है या उसके द्वारा सुझाव दिया जाता है।

## सन्दर्भ
सिद्धार्थ शंकर राय

**सिद्धार्थ शंकर राय** (20 अक्टूबर 1920 - 6 नवंबर 2010) एक वकील, राजनयिक और भारतीय राष्ट्रीय कांग्रेस के राजनीतिज्ञ थे। अपने राजनीतिक जीवन में उन्होंने कई कार्यालयों का संचालन किया, जिसमें केंद्रीय शिक्षा मंत्री (1971-72), पश्चिम बंगाल के मुख्यमंत्री (1972-77), पंजाब के राज्यपाल (1986-89) और संयुक्त राज्य अमेरिका में भारतीय राजदूत (1992-96)) शामिल थे। वह एक समय कांग्रेस पार्टी के मुख्य संकटमोचक थे उनका जन्म पश्चिम बंगाल के कोलकाता में एक बंगाली परिवार में हुआ था।

## इन्हें भी देखें
*पश्चिम बंगाल के मुख्यमंत्री

## सन्दर्भ

## बाहरी कड़ियाँ

* 
* Official Biographical Sketch in Lok Sabha Website
* S.S. Ray - an administrator par excellence, Indo-Asian News Service, 7 November 2010
* S.S. Ray accorded a state funeral, Indo-Asian News Service, 7 November 2010
* Ray, Bengal's last aristocrat politician, departs, *[[द टाइम्स ऑफ़ इंडिया]]*, 7 November 2010
* बांग्ला उच्चारण:
:चित्र:LL-Q9610 (ben)-Titodutta-সিদ্ধার্থশঙ্কর রায়.wav

श्रेणी:पश्चिम बंगाल के लोग
श्रेणी:पश्चिम बंगाल के मुख्यमंत्री
जिगलर-नाटा उत्प्रेरक

**जिगलर-नाटा उत्प्रेरक** (Ziegler–Natta catalyst) एक उत्प्रेरक है जिसका उपयोग 1-अल्कीनों (1-alkenes) के संश्लेषण में होता है। इस उत्प्रेरक का नाम जर्मनी के कार्ल जिगलर तथा इटली के गुलिओ नाटा के नाम पर पड़ा है जिन्हें इसके लिए १९६३ में नोबेल पुरस्कार प्रदान किया गया था।। इन उत्प्रेरकों का उपयोग बड़े पैमाने पर विभिन्न प्रकार के पॉलीओलीफिनों के उत्पादन के लिए १९५६ से ही हो रहा है। इन उत्प्रेरकों (एवं इनसे सम्बन्धित उत्प्रेरकों) की सहायता से सन २०१० में एल्कीनों से उत्पादित कुल प्लास्टिक, एलास्टोमर और रबर की मात्रा १० करोड़ टन से अधिक थी। ये सभी पॉलीमर मिलाकर सबसे अधिक मात्रा वाले कमोडिटी-प्लास्टिक हैं और साथ ही सर्वाधिक मात्रा वाले कमोडिटी-रसायन भी हैं।

जिगलर-नाटा उत्प्रेरक का उपयोग टर्मिनल अल्कीनों के बहुलकीकरण के लिए किया जाता है। विनाइल डबल बाण्ड से युक्त एथिलीन और एल्कीनों को टर्मिनल एल्कीन कहते हैं।
:*n*&nbsp;CH2=CHR → −[CH2−CHR]*n*−;

इन अभिक्रियाओं के लिए प्रयुक्त होने वाले जिगलर-नाटा उत्प्रेरकों को मोटे तौर पर दो वर्गों में बांटा जा सकता है 

*(१) टाइटैनियम यौगिकों पर आधारित विषमांगी सपोर्टेड उत्प्रेरक ( Heterogeneous supported catalysts), ऑर्गनोएलुमिनियम यौगिकों के साथ (जैसे ट्राईएथिलएलुमिनियम Al(C2H5)3 )। उद्योगों में यह उत्प्रेरक अधिकांशतः पयोग किया जाता है।

* समांगी उत्प्रेरक जो प्रायः Ti, Zr या Hf के समिश्रों पर आधारित होते हैं। ये उत्प्रेरक मेथिलएलुमिनऑक्सेन नामक दूसरे कार्ब-एलुमिनियम उत्प्रेरक के साथ मिलाकर उपयोग किए जाते हैं। 

center|thumb|550px|जिगलर-नाटा अभिक्रिया की सरलीकृत मेकेनिज्म

## सन्दर्भ

## बाहरी कड़ियाँ
*बहुलीकरण

श्रेणी:उत्प्रेरक
स्क्रेपी

**Scrapy** ( /एस कश्मीर आर eɪ पी aɪ /  ) पाइथन का फ्री और ओपन-सोर्स  वेब-क्रॉलिंग फ्रेमवर्क है। यह सबसे पहले वेब स्क्रैपिंग के लिए बनाया गया था लेकिन यह API से डाटा निकालने के काम भी आता है। आज कल इसका देख-रेख एवं निर्माण Scrapinghub Ltd द्वारा किया जा रहा है जो की एक वेब-स्क्रैपिंग डेवलपमेंट और सर्विसेज़ कंपनी है। 

## संदर्भ

## बाहरी कड़ियाँ

* आधिकारिक वेबसाइट
श्रेणी:वेब स्क्रैपिंग
श्रेणी:कंप्यूटर सॉफ्टवेयर
श्रेणी:कंप्यूटर
श्रेणी:पाइथन
श्रेणी:पाइथन सॉफ्टवेयर
करुणा नंदी

**करुणा नंदी** एक भारतीय वकील हैं।

## शिक्षा
उन्होंने सेंट स्टीफन कॉलेज, दिल्ली विश्वविद्यालय से अर्थशास्त्र में डिग्री प्राप्त की। टीवी पत्रकार के रूप में एक छोटे कार्यकाल के बाद [5] [6] उन्होंने कैम्ब्रिज विश्वविद्यालय में कानून की पढ़ाई की, [6] [५] और बाद में एलएलएम किया। कोलंबिया विश्वविद्यालय, न्यूयॉर्क से। [7] ननदी ने संयुक्त राष्ट्र में वकील के रूप में काम किया।

## सक्रियतावाद
वह भारत के सर्वोच्च न्यायालय में एक वकील हैं और उनके काम का ध्यान संवैधानिक कानून, वाणिज्यिक मुकदमेबाजी और मध्यस्थता, मीडिया कानून और कानूनी नीति पर है। [९] [the] उन्हें एक इकोनॉमिक टाइम्स जूरी ने 'कॉर्पोरेट इंडियाज फास्टेस्ट राइजिंग वूमेन लीडर्स' की एक सूची में शामिल किया था, जो उन्हें 'वाणिज्यिक कानून में विशेषज्ञता के लिए कॉरपोरेट जगत में प्रसिद्ध' होने का हवाला देती थी। करुणा नंदी ने भी खेला है। 2012 के दिल्ली सामूहिक बलात्कार के बाद बलात्कार विरोधी बिल का मसौदा तैयार करने में महत्वपूर्ण भूमिका। [12]। 2019 में, यूके के विदेशी कार्यालय ने दुनिया भर में मीडिया की स्वतंत्रता की रक्षा के लिए कानूनी रूपरेखा विकसित करने के लिए विशेषज्ञों के एक नए पैनल के लिए वकील नियुक्त किया।

## सन्दर्भ

श्रेणी:जीवित लोग
श्रेणी:1976 में जन्मे लोग
पावर बैंक

**पावर बैंक** एक पोर्टेबल डिवाइस है जो यूएसबी पोर्ट के माध्यम से अपनी अंतर्निहित बैटरी से बिजली की आपूर्ति कर सकता है। पावर बैंक USB चार्ज किए गए उपकरणों को चार्ज करने के लिए लोकप्रिय हैं और इसका उपयोग विभिन्न यूएसबी संचालित उपकरणों जैसे कि रोशनी और छोटे प्रशंसकों के लिए बिजली की आपूर्ति के रूप में किया जा सकता है। वे आमतौर पर एक USB बिजली की आपूर्ति के साथ रिचार्ज करते हैं। पावर बैंक में एक नियंत्रण सर्किट शामिल होता है जो दोनों बैटरी की चार्जिंग को नियंत्रित करता है और यूएसबी पोर्ट के लिए बैटरी वोल्टेज को 5.0 वोल्ट में परिवर्तित करता है। 18650 और 26650 जैसे सेल के लिए कुछ चार्जर पावर बैंक के रूप में भी काम कर सकते हैं। यद्यपि यह आम तौर पर पारंपरिक पावर बैंक के बजाय कोशिकाओं के साथ इस तरह के चार्जर को ले जाने के लिए अधिक बोझिल है, यह व्यवस्था अन्य उपयोगों के लिए कोशिकाओं को भी चार्ज कर सकती है, और उन कोशिकाओं को स्वैप कर सकती है जो मृत हैं। इसका यह भी फायदा है कि जब कोशिकाएं मृत हो जाती हैं, तो उन्हें पहले रिचार्ज करने के बजाय तात्कालिक कोशिकाओं के लिए स्वैप किया जा सकता है।

## पावर बैंक के प्रकार

### लिथियम पॉलिमर बैटरी
हल्के, फ्लैट, शक्तिशाली, लंबे समय तक चलने वाले  और आश्चर्यजनक रूप से डिजाइन और क्षमता में परिवर्तनशील है। ये फायदे हैं जो लिथियम बहुलक बैटरी को अलग करते हैं। वे अन्य कारकों की एक पूरी श्रृंखला में अन्य प्रकार की लिथियम बैटरी से बाहर खड़े हैं। वे अनगिनत अनुप्रयोगों में पारंपरिक लिथियम आयन बैटरी के लिए एक अनुशंसित विकल्प भी हैं। छोटे, फ्लैट, मोबाइल उपकरणों में विशेष रूप से वे एक निरंतर ऊर्जा आपूर्ति की गारंटी दे सकते हैं। यह श्वेत पत्र लिथियम पॉलीमर बैटरी तकनीक का परिचय प्रदान करता है। इसमें हाउसिंग के डिजाइन और इन ऊर्जा संचयकों को संभालने के तरीके पर कुछ महत्वपूर्ण जानकारी शामिल है।

### लिथियम आयन बैटरी
लिथियम-आयन बैटरी एक उन्नत बैटरी तकनीक है जो लिथियम आयनों को अपने इलेक्ट्रोकैमिस्ट्री के प्रमुख घटक के रूप में उपयोग करती है। डिस्चार्ज चक्र के दौरान, एनोड में लिथियम परमाणुओं को आयनित किया जाता है और उनके इलेक्ट्रॉनों से अलग किया जाता है। लिथियम आयन एनोड से चलते हैं और इलेक्ट्रोलाइट से गुजरते हैं जब तक वे कैथोड तक नहीं पहुंचते हैं, जहां वे अपने इलेक्ट्रॉनों के साथ पुनर्संयोजित करते हैं और विद्युत रूप से बेअसर हो जाते हैं। लिथियम आयन छोटे होते हैं जो एनोड और कैथोड के बीच एक माइक्रो-पारगम्य विभाजक के माध्यम से जाने में सक्षम होते हैं। लिथियम के छोटे आकार (केवल हाइड्रोजन और हीलियम के लिए तीसरा) के कारण, ली-आयन बैटरी बहुत उच्च वोल्टेज और प्रति यूनिट द्रव्यमान और इकाई मात्रा में भंडारण करने में सक्षम हैं।
## सन्दर्भ
स्वतःज्वलनशीलता

[right|thumb|300px|[प्लूटोनियम के सतह पर बने हाइड्राइड एवं ऑक्साइड की परतें स्वतःज्वलनशील होतीं हैं। इस कारण, कुछ स्थितियों में, प्लूटोनियम, अम्बर की तरह भी दिख सकता है।]]
**स्वतःज्वलनशील पदार्थ** ( pyrophoric substance) वे पदार्थ हैं जो वायु के सम्पर्क में आते ही 54 °C से कम ताप पर (गैसों के लिए) या वायु के सम्पर्क में आने के ५ मिनट के भीतर (द्रवों और ठोसों के लिए) अपने-आप (स्वतः) जल उठते हैं। उदाहरण- आइरन सल्फाइड तथा प्लुटोनियम एवं यूरेनियम आदि (चूर्ण रूप में या पतले-पतले स्लाइस के रूप में)। 

## सन्दर्भ

श्रेणी:रासायनिक गुण
भारतीय श्रम संघ अधिनियम, 1926

भारतीय श्रम संघ अधिनियम ( 1926 ):   यह अधिनियम सिविल या अपराधिक कार्य के विरूद्ध कई  मामलों  में पंजीकृत '''श्रमिक''' '''संघो''' को संरक्षण प्रदान करता है।

श्रमिक संघ :  श्रमिक संघ का अर्थ कोई भी अस्थायी या स्थायी संगठन से है, जिसे मुख्यतः (क) कर्मकार  तथा नियोक्ता  (ख) कर्मकार  तथा कर्मकार (ग ) नियोक्ता तथा नियोक्ता  के बीच सम्बन्ध को विनिय्मित करने या किसी व्यव्साय या व्यापर के संचालन पर प्रतिबन्धित शर्ते  लगाने के उदेश्य से गठित किया गया है।

• केवल व्यापार या व्यव्साय (जिसमें उद्योग शम्मिलित है) में कार्यरत व्यक्ति श्रमिक संघ बना सकता है,और सद्स्य बन सकता है |
• यह सम्पूर्ण भारतीय संघ पर लागू है।
• संघ की सद्स्यता के लिए यूनतम आयु 15 वर्ष अनिवार्य है।

## सन्दर्भ
अवक्षेपक

right|thumb|300px|एक अवक्षेपक की प्रतिकृति

**अवक्षेपक** या **गोफणा** या **कैटेपुल्ट** (catapult) एक प्राक्षेपिक युक्ति (ballistic device ) है जिसका उपयोग बिना बारूद के ही किसी वस्तु (जैसे पत्थर, गोला आदि) को बहुत दूर तक फेंकने के लिए किया जाता है। इसका उपयोग प्राचीन और मध्य युग में घेराबन्दी के समय होता था। इसका कार्य करने का सिद्धान्त इस बात पर आधारित है कि अपेक्षाकृत अधिक समय में कार्य करके संग्रहीत स्थितिज ऊर्जा को फेंकी जाने वाली वस्तु (प्रक्षेप) में बहुत कम समय में स्थानान्तरित कर दिया जाता है। अधिकांश अवक्षेपक, तनाव ऊर्जा या मरोड़-ऊर्जा (torsion energy)  को धीरे-धीरे कम बल लगाकर भण्डारित करते हैं (इसके लिए स्प्रिंग, धनुष, ऐंठी हुई रस्सी, एलास्टिक आदि उपयोग में लाये  जाते हैं।) और फिर यह ऊर्जा बहुत कम से में प्रक्षेप्य को दे दी जाती है। इससे प्रक्षेप को अधिक ऊर्जा मिल पाती है जिससे उसे दूर तक फेंका जा सकता है। 

श्रेणी:प्रक्षेपक हथियार
शिकारा

**शिकारा** एक प्रकार की लकड़ी की नाव है जो मुख्यत: भारतीय केन्द्र शासित प्रदेश जम्मू और कश्मीर के श्रीनगर शहर की डल झील में प्रयोग में लाई जाती है। जम्मू कश्मीर के अलावा शिकारे जैसी नावें भारत के राज्य केरल में भी प्रयोग की जाती है। शिकारे विभिन्न आकारों में बनाये जाते हैं और लोगों के परिवहन सहित अन्य कई उद्देश्यों के लिए उपयोग में आते हैं। एक सामान्य शिकारे में लगभग छ लोग बैठ सकते हैं, और नाविक इसे पीछे की तरफ से खेता है। वेनिस के गोंडोला नाव की तरह, ये शिकारे जम्मू और कश्मीर के एक सांस्कृतिक प्रतीक माने जाते हैं। पर्यटनीय परिवहन के अतिरिक्त कुछ शिकारों का उपयोग अभी भी मछली पकड़ने, जलीय वनस्पति (आमतौर पर चारे के लिए) और सामान्य परिवहन के लिए किया जाता है। अधिकांश शिकारे तिरपाल से ढके होते हैं और पर्यटकों द्वारा उपयोग किए जाते हैं हालाँकि कुछ का उपयोग गरीब लोगों द्वारा अस्थायी घरों के रूप में किया जाता है।  केरल में भी शिकारा के समान नाव प्रयोग में आती हैं जिसे स्थानीय लोग **शिक्करा** कहते हैं। अल्लेप्पी के शिकारे आकार में छोटे होते हैं और इनमें ४ से २० लोग तक बैठ सकते हैं। गर्मियों के मौसम के दौरान, डल झील में शिकारा महोत्सव भी आयोजित किया जाता है।
[दाएँ|अंगूठाकार|300x300पिक्सेल| कश्मीर के [श्रीनगर, जम्मू और कश्मीर|श्रीनगर में नागीन झील पर एक फूलवाले का शिकारा।]]

## निर्माण
शिकारे को प्राय: देवदार की लकड़ी से बनाया जाता है, क्योंकि यह लकड़ी पानी में विघटित नहीं होती है। इस लकड़ी की लंबाई २५ से ४१ फीट तक होती है। इसमें नुकीले अगले छोर के बाद एक केंद्रीय खंड होता है जो लकड़ी के ८ तख्तों से बनता है और यह नाव आम तौर पर अंत में एक सपाट खंड में समाप्त होती है। लकड़ी की दो पट्टियाँ दोनो तरफ से १.५ फीट की ऊँचाई देती हैं। यह एक विशिष्ट कुदाल आकार का आधार है।  

जुड़ने के लिए उपयोग किए जाने वाले किल और लोहे के क्लैंप लकड़ी में तिरछे लगाए जाते हैं। इससे मजबूत जोड सुनिश्चित होता हैं। नाव का सौंदर्य जताए रखने के लिए तथा उन्हें छिपाए रखने के लिए देखभाल की जाती है। पोपलर के बीज की पेस्ट के उपयोग से छेद सील कर दिए जाते हैं। यह नाव १० से १२ दिनों में बनाई जाती है।  

बैठने की व्यवस्था नाव के मध्य खंड में स्थित तकिये, गद्दे, बिस्तर द्वारा निर्मित की जाती है जिसके निचे सामान रखने की भी व्यवस्था भी होती है। एक शामियाना चार खंभों पर समर्थित होता है। जिसमें केंद्र और छोर लोहे के लंगर और लकड़ी के खूंटे से सुसज्जित होते हैं, जो झील के किनारे शिकारे को बांधने के लिए उपयोग होते हैं। शिकारों को अंततः चमकदार रंगों से चित्रित किया जाता है और पॉलिश और अन्य से अलंकृत किया जाता है। 

## चित्र दिर्घा

चित्र:Colorful Shikaras.jpg|डल झील में शिकारे
चित्र:A man with his Shikara.JPG|अपने शिकारे के साथ एक आदमी
चित्र:Shikara, Dal Lake.jpg|सूर्यास्त के समय शिकारा
चित्र:Naukuchiatal-Shikara.JPG|शिकारे का दृश्य
चित्र:Shikara 2.jpg|डल झील का शिकारा
चित्र:Shikaras of Dal Lake.JPG|डल झील का शिकारा
चित्र:Shikaras in Dal Lake.JPG|डल झील के किनारे
चित्र:Shikara in Dal Lake in Kashmir.JPG|डल झील के किनारे
चित्र:Shikara di Tasik Dal.jpg|डल झील का शिकारा
चित्र:Srinagar floating market.jpg|डल झील पर तैरती हुई सब्जी मंडी


## संदर्भ

श्रेणी:जम्मू और कश्मीर की संस्कृति
श्रेणी:कश्मीर
श्रेणी:प्रकारानुसार नौकाएँ
हमीदुल्लाह ख़ान

**हाजी नवाब हाफिज सर हमीदुल्लाह खान** का पूरा नाम **सिकंदर सौलत इफ्तेखार उल मुल्क बहादुर हमीदुल्लाह खान** था। 

## टाईटल
*1894 - 1903: नवाबजादा मुहम्मद हमीदुलाह खान बहादुर
*1903 - 1907: हाजी नवाबजादा मुहम्मद हमीदुलाह खान बहादुर
*1907 - 1921: हाजी नवाबजादा हाफिज मुहम्मद हमीदुलाह खान बहादुर
*1921 - 1922: हाजी नवाबजादा हाफिज मुहम्मद हमीदुलाह खान बहादुर, सीएसआई
*1922 - 1923: हज्जी नवाबजादा हाफिज मुहम्मद हमीदुलाह खान बहादुर, सीएसआई, सीवीओ
*1923 - 1926: लेफ्टिनेंट हज्जी नवाबजादा हाफिज मुहम्मद हमीदुलाह खान बहादुर, सीएसआई, सीवीओ
*1926 - 1927: लेफ्टिनेंट हिज हाइनेस सिकंदर सलात, इफ्तिखार उल-मुल्क, हाजी नवाब हाफिज मुहम्मद हमीदुह खान खान, दर-उल-इकबाल-ए-भोपाल, सीएसआई, सीवीओ के नवाब
*1927 - 1929: लेफ्टिनेंट-कर्नल महामहिम सिकंदर सलात, इफ्तिखार उल-मुल्क, हाजी नवाब हाफिज सर मुहम्मद हमीदुद्दाह खान बहादुर, दार उल-इकबाल-ए-भोपाल के नवाब, GCIE, CSI, CVO, KStJ
*1929 - 1932: लेफ्टिनेंट-कर्नल महामहिम सिकंदर शालात, इफ्तिखार उल-मुल्क, हाजी नवाब हाफिज सर मुहम्मद हमीदुद्दाह खान बहादुर, दर-उल-इकबाल-ए-भोपाल, जीसीआई, सीएसआई, सीवीओ, केएसजेजे के नवाब
*1932 - 1939: लेफ्टिनेंट-कर्नल महामहिम सिकंदर सलात, इफ्तिखार उल-मुल्क, हाजी नवाब हाफिज सर मुहम्मद हमीदुद्दाह खान बहादुर, दार उल-इकबाल-भोपाल, GCSI, GCIE, CVO, KStJ
*1939 - 1943: कर्नल हिज हाइनेस सिकंदर सलात, इफ्तिखार उल-मुल्क, हाजी नवाब हाफिज सर मुहम्मद हमीदुद्दाह खान बहादुर, दार उल-इकबाल-भोपाल, GCSI, GCIE, CVO, KStJ के नवाब
*1943 - 1945: एयर कमोडोर हिज हाइनेस सिकंदर सलात, इफ्तिखार उल-मुल्क, हाजी नवाब हाफिज सर मुहम्मद हमीदुह खान बहादुर, नवाब के दर-उल-इकबाल-भोपाल, GCSI, GCIE, CVO, KStJ के नवाब
*1945 - 1946: एयर वाइस-मार्शल, महामहिम सिकंदर सलात, इफ्तिखार उल-मुल्क, हज्जी नवाब हाफिज सर मुहम्मद हमीदुआ खान बहादुर, नवाब डार उल-इकबाल-ए-भोपाल, GCSI, GCIE, CVO, KStJ के नवाब।
*1946 - 1960: मेजर-जनरल और एयर वाइस-मार्शल, महामहिम सिकंदर सलात, इफ्तिखार उल-मुल्क, हाजी नवाब हाफिज सर मुहम्मद हमीदुद्दाह खान बहादुर, दर-उल-इकबाल-भोपाल, जीसीएसआई, जीसीआई, सीवीओ, सीवीओ के नवाब

## सन्दर्भ

श्रेणी:भोपाल के लोग